**Shaibu Amodu** (18. huhtikuuta 1958 Edo – 11. kesäkuuta 2016 Benin City, Edo) oli nigerialainen jalkapallovalmentaja ja jalkapalloilija.

Pelaajana
---------

Amodu pelasi urallaan Niger Tornadoesissa, muttei koskaan noussut maajoukkuetasolle.

Valmentajana
------------

Valmennusuransa Amodu aloitti 1989 BCC Lionsissa, jonka hän luotsasi 1990 Afrikan cup-voittajien cupin mestariksi. Vuonna 1991 hän siirtyi El-Kanemi Warriorsin peräsimeen ja voitti seuran kanssa Nigerian cupin 1992.

Vuonna 1994 Amodu tuli ensimmäisen kerran Nigerian maajoukkueen päävalmentajaksi. Hänen pestinsä jäi eräänlaiseksi välivaiheeksi Clemens Westerhofin ja Jo Bonfreren välillä. Hän palasi tehtävään vuoden 1996 olympialaisten aikaan. Samaan aikaan hän valmensi eteläafrikkalaista Orlando Piratesia.

Huhtikuussa 2001 Amodu palasi maajoukkueen peräsimeen Jo Bonfreren irtisanomisen jälkeen. Vaikka hän onnistuikin luotsaamaan Nigerian MM-kisoihin 2002, johti kehno menestys Afrikan mestaruuskisoissa eroon helmikuussa 2002. 

Vuonna 2003 Amodu siirtyi Sharksin päävalmentajaksi ja voitti Nigerian cupmestaruuden. Nigerian maajoukkueen peräsimeen hän palasi huhtikuussa 2008  ja luotsasi maajoukkueen MM-kisoihin 2010.

Tammikuussa 2010 pelatuissa Afrikan mestaruuskisoissa Amodun luotsaama Nigeria palasi mitalikantaan neljän vuoden tauon jälkeen kukistamalla Algerian pronssiottelussa 1–0.  Pronssimitalit eivät kuitenkaan pelastaneet Amodua, vaan hänet vapautettiin jälleen tehtävästään, helmikuun alussa. Liitto perusteli eroa Amodun kyvyttömyydellä reagoida tapahtumiin pelin aikana.  Hän palasi liiton palvelukseen toukokuussa 2013 teknisen johtajan ominaisuudessa. 

Marraskuussa 2013 Amodu siirtyi Nigerian liitosta maan pääsarjassa pelaavan Bendel Insurancen tekniseksi johtajaksi.

Kuolema
-------

Valitettuaan hieman aiemmin rintakipua Shaibu Amodu kuoli nukkuessaan 58-vuotiaana Benin Cityssä vain kolme päivää myöhemmin kuin maajoukkuevalmentajakollegansa Stephen Keshi samassa kaupungissa.

Meriitit
--------

* CAF Cup-voittajien Cup: 1990
* Nigerian FA cup: 1992, 2003
* Nigerian mestaruus: 2003
* Afrikan mestaruuspronssia: 2010

Lähteet
-------

1. ↑  Al-Smith, Gary: Two-time Nigeria World Cup qualifying coach Shuaibu Amodu dies at 58 *Joy Sports*.  11.6.2016. Viitattu 13.6.2016. (englanniksi)
2. ↑  Nigeria sack coach Shaibu
3. ↑  Amodu named new Nigeria coach
4. ↑  Nigeria vei Afrikan mestaruusturnauksen pronssimitalit
5. ↑  Nigeria sack coach Amodu ahead of World Cup[vanhentunut linkki]
6. ↑  Shaibu Amodu appointed Nigeria technical director
7. ↑  Eguavoen named Insurance administrator (Arkistoitu – Internet Archive)
8. ↑  BBC: Former Nigeria coach Amodu dies in his sleep aged 58


|  |  |  |
| --- | --- | --- |
| Edeltäjä:**Clemens WesterhofJo BonfrereJo BonfrereJames Peters** | **Nigerian maajoukkuevalmentaja**1994–19951996–19974/2001–2/20024/2008–2/2010 | Seuraaja:**Jo BonfrerePhilippe TroussierFestus OnigbindeLars Lagerbäck** |

  

Nigerian joukkue – Jalkapallon AM-kilpailut 2002
1 Shorunmu |
2 Yobo |
3 Babayaro |
4 Kanu |
5 Okoronkwo |
6 West |
7 Finidi |
8 Yakubu |
9 Agali |
10 Okocha |
11 Lawal |
12 Egbo |
13 Babangida |
14 Udeze |
15 Oliseh |
16 Oruma |
17 Aghahowa |
18 Ojigwe |
19 Ejiofor |
20 Ikpeba |
21 Christopher |
22 Akanji |
Valmentaja Amodu

Nigerian joukkue – Jalkapallon AM-kilpailut 2010
1 Enyeama |
2 Yobo |
3 Taiwo |
4 Kanu |
5 Nwaneri |
6 Shittu |
7 Obasi |
8 Yakubu |
9 Martins |
10 Mikel |
11 Odemwingie |
12 Ejide |
13 Yussuf |
14 Olofinjana |
15 Kaita |
16 Uche |
17 Odiah |
18 Obinna |
19 Mohamed |
20 Etuhu |
21 Echiéjilé |
22 Apam |
23 Aiyenugba |
Valmentaja Amodu